ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
আন্তর্জাতিক জৈব-জ্বালানি জোট 
আন্তর্জাতিক জৈব-জ্বালানি জোটের মাধ্যমে জৈব-জ্বালানি ব্যবহারের ক্ষেত্রে ভারত সারা বিশ্বকে নতুন পথ দেখাবে : পেট্রোলিয়াম মন্ত্রী হরদীপ সিং পুরী
প্রধানমন্ত্রী নরেন্দ্র মোদীর উদ্যোগ অবশ্যই সারা বিশ্বে পেট্রল এবং ডিজেলের ওপর নির্ভরশীলতা কমাবে
এরফলে, কৃষকদের আয়ের অতিরিক্ত উৎস তৈরি হবে, তাঁরা ‘অন্নদাতা থেকে শক্তিদাতা’ হয়ে উঠবেন
নতুনদিল্লি ১১ সেপ্টেম্বর
আন্তর্জাতিক জৈব-জ্বালানি জোটের মাধ্যমে জৈব-জ্বালানি ব্যবহারের ক্ষেত্রে ভারত সারা বিশ্বকে নতুন পথ দেখাবে বলে মন্তব্য করেছেন পেট্রোলিয়াম ও প্রাকৃতিক গ্যাস তথা আবাসন ও নগরোন্নয়ন মন্ত্রী হরদীপ সিং পুরী। এক্স-এ ধারাবাহিক বার্তায় তিনি বলেছেন, ‘বসুধৈব কুটুম্বকম’-এর মন্ত্র অনুযায়ী প্রধানমন্ত্রী নরেন্দ্র মোদীর এই উদ্যোগ সারা বিশ্বেই পেট্রল এবং ডিজেলের ওপর নির্ভরশীলতা কমাবে।
জি-২০ শিখর সম্মেলনের ফাঁকে জৈব-জ্বালানি জোট তৈরির ঘোষণার মাধ্যমে প্রধানমন্ত্রী নরেন্দ্র মোদী আন্তর্জাতিক জ্বালানি ক্ষেত্রে এক নতুন অধ্যায়ের সূচনা করেছেন। ১৯টি দেশ এবং ১২টি আন্তর্জাতিক সংগঠন এরই মধ্যে এই জোটে যোগ দিতে রাজি হয়েছে।
জিবিএ হল জৈব-জ্বালানি ব্যবহারে প্রসারের লক্ষ্যে ভারতের উদ্যোগে বিভিন্ন দেশের সরকার, আন্তর্জাতিক সংগঠন এবং শিল্প মহলের একটি জোট। জৈব-জ্বালানির বৃহত্তম উৎপাদক এবং গ্রাহকদের এক জায়গায় নিয়ে এসে জ্বালানি ব্যবহারের ক্ষেত্রে পরিবর্তনের পাশাপাশি কর্মসংস্থান ও আর্থিক বিকাশের পথে এগোনো এই জোটের লক্ষ্য।
জি-২০ শিখর সম্মেলনের ফাঁকে জিবিএ-র ঘোষণা পরিবেশ বান্ধব জ্বালানির অন্বেষণে সারা বিশ্বের প্রচেষ্টাকে সাফল্যের দিকে এগিয়ে নিয়ে যাবে বলে হরদীপ সিং পুরী মনে করেন।
ভারতে পেট্রোলিয়াম এবং প্রাকৃতিক গ্যাস মন্ত্রী এই জোট গঠনে সহায়তার জন্য মার্কিন যুক্তরাষ্ট্রের জ্বালানি সচিব জেনিফার গ্র্যানহোম, ব্রাজিলের জ্বালানি মন্ত্রী আলেকজান্দ্রে সিলভারিয়া এবং ইউনিকা ব্রাজিলের সিইও ডঃ ইভান্দ্রো গুসির প্রতি কৃতজ্ঞতা জানান।
হরদীপ সিং পুরী বলেন, জি-২০ দেশ গোষ্ঠী এবং ইন্টার ন্যাশনাল এনার্জি এজেন্সি, ইন্টার ন্যাশনাল সিভিল এভিয়েশন অর্গানাইজেশন, ওয়ার্ল্ড ইকনমিক ফোরাম, ওয়ার্ল্ড এলপিজি অ্যাশোসিয়েশনের মতো সংস্থার সহায়তায় আন্তর্জাতিক জৈব-জ্বালানি জোট সদস্য দেশগুলির মধ্যে এধরনের জ্বালানির বাণিজ্যে গতি আনবে। একইসঙ্গে বিভিন্ন ধরনের সমস্যার সমাধানও সম্ভব হবে। কৃষকদের আয়ের অতিরিক্ত উৎস তৈরি হওয়ায় তাঁরা ‘অন্নদাতা থেকে শক্তিদাতা’ হয়ে উঠবেন। বিগত ৯ বছরে সরকার কৃষকদের ৭১ হাজার ৬ শো কোটি টাকা দিয়েছে। ২০২৫ সাল নাগাদ ই-২০ কর্মসূচি রূপায়িত হলে ভারতের তেল আমদানিখাতে প্রতি ৪৫ হাজার কোটি টাকা সাশ্রয় হবে।
সরবরাহ শৃঙ্খলের বিভিন্ন বিন্দুতে দক্ষতার বিকাশ, জাতীয় নানা কর্মসূচিতে প্রযুক্তিগত সহায়তা এবং নীতিগত প্রশ্নে আদান-প্রদানের মাধ্যমে জিবিএ পরিবেশ বান্ধব জৈব-জ্বালানি ব্যবহারে গতি আনবে। তৈরি হবে বিরাট বাজার। উপকৃত হবে শিল্পমহল, বিভিন্ন দেশ এবং সংশ্লিষ্ট নানা পক্ষ।
ভারত এই জোটের ফলে বিভিন্ন দিক থেকেই উপকৃত হবে। এদেশের জি-২০ সভাপতিত্বের প্রত্যক্ষ সাফল্য হল জিবিএ। ফলে, বিশ্বের আঙিনায় ভারতের ভাবমূর্তি উজ্জ্বলতর হয়ে উঠেছে। এদেশে পিএম জীবন যোজনা, SATAT কিম্বা গোবরধন প্রকল্পের মতো জৈব-জ্বালানি ভিত্তিক কর্মসূচির পালেও হাওয়া লাগাবে জিবিএ। ২০২২-এ সারা বিশ্বে ইথানলের বাজার ছিল ৯৯০৬ কোটি মার্কিন ডলার। বার্যিক গড় চক্রবৃদ্ধি হার ৫.১ শতাংশ ধরলে ২০৩২ সাল নাগাদ তা ১৬২১২ কোটি মার্কিন ডলারেরও বেশি হয়ে উঠবে। আইইএ-র হিসেব অনুযায়ী নেট কার্বন নির্গমন শূন্যে নিয়ে যাওয়ার লক্ষ্য নিয়ে এগোলে ২০৫০ সাল নাগাদ জৈব-জ্বালানির বাজার ৩.৫ থেকে ৫ গুণ বৃদ্ধি পাবে। এরফলে, ভারতের সামনে খুলে যাবে অপার সম্ভাবনার দরজা।
(AC/AC/CS
প্রধানমন্ত্রীরদপ্তর
পঞ্চম বিমস্টেক শিখর সম্মেলন
নয়াদিল্লি, ৩০ মার্চ, ২০২২
প্রধানমন্ত্রী শ্রী নরেন্দ্র মোদী আজ পঞ্চম বিমস্টেক  শিখর সম্মেলনে অংশ নেন। বিমস্টেকের বর্তমান সভাপতি শ্রীলঙ্কার পক্ষ থেকে ভার্চ্যুয়াল পদ্ধতিতে এই সম্মেলন আয়োজন করা হয়েছে।
পঞ্চম বিমস্টেক শিখর সম্মেলনের প্রাক্কালে শ্রীলঙ্কার কলম্বোয় গত ২৮ ও ২৯শে মার্চ হাইব্রিড পদ্ধতিতে উচ্চ পদস্থ সরকারি আধিকারিক ও বিদেশ মন্ত্রীদের নিয়ে প্রস্তুতি বৈঠক অনুষ্ঠিত হয়।
এবারের শিখর সম্মেলনের মূল ভাবনা ‘এক স্থিতিশীল অঞ্চল, সমৃদ্ধ অর্থনীতি ও সুস্থ-সবল মানুষ’। সদস্যভুক্ত প্রতিটি দেশ এই বিষয়গুলিতে অগ্রাধিকার দিচ্ছে। একইভাবে, কোভিড-১৯ মহামারীর প্রেক্ষিতে অর্থনৈতিক ও উন্নয়নমূলক বিষয়গুলির সমাধানে সদস্য দেশগুলির মধ্যে সহযোগিতা গড়ে তুলতে বিমস্টেক উদ্যোগী হয়েছে। এবারের শিখর সম্মেলনে বিমস্টেক সনদ গ্রহণ ও এ সম্পর্কিত চুক্তির বিষয়টি সর্বাধিক প্রাধান্য পায়। এই সনদে সদস্য রাষ্ট্রগুলির মধ্যে জোট সংগঠন গড়ে তোলা সম্পর্কে বলা হয় যে, তারা সকলেই উপকূলবর্তী ভূখন্ড এবং বঙ্গোপসাগরের উপর নির্ভরশীল।
এবারের শিখর সম্মেলনে বিমস্টেক সদস্য দেশগুলির মধ্যে যোগাযোগ স্থাপনে লক্ষণীয় অগ্রগতি হচ্ছে বলে জানানো হয়েছে এবং সদস্য রাষ্ট্রগুলি পরিবহণ সম্পর্কিত যোগাযোগ ব্যবস্থা গড়ে তুলতে মাস্টার প্ল্যান গ্রহণ করেছে। এই মাস্টার প্ল্যানে ভবিষ্যতে এই অঞ্চলে যোগাযোগ সম্পর্কিত যাবতীয় কর্মকান্ডের রূপরেখা দেওয়া হয়েছে।
প্রধানমন্ত্রী শ্রী মোদী তাঁর বক্তব্যে বিমস্টেক দেশগুলির মধ্যে আঞ্চলিক যোগাযোগ, সহযোগিতা ও নিরাপত্তা বৃদ্ধি সহ বিভিন্ন বিষয়ে গুরুত্বের কথা উল্লেখ করেন। তিনি বিমস্টেক সদস্য দেশগুলির নেতৃবৃন্দের প্রতি বঙ্গোপসাগরকে যোগাযোগ, সমৃদ্ধি ও নিরাপত্তাগত সেতু হিসাবে রূপান্তরের আহ্বান জানান।
প্রধানমন্ত্রী মোদী সহ অন্যান্য নেতৃবৃন্দ তিনটি বিমস্টেক চুক্তি স্বাক্ষর প্রত্যক্ষ করেন। সদস্য দেশগুলির মধ্যে সহযোগিতায় যে অগ্রগতি হয়েছে, এই চুক্তি তার প্রতিফলন। যে তিনটি বিষয়ে চুক্তি হয়েছে, সেগুলি হ’ল – অপরাধের বিষয়ে পারস্পরিক আইনি সহায়তা; কূটনৈতিক প্রশিক্ষণের ক্ষেত্রে পারস্পরিক সহযোগিতা এবং বিমস্টেক দেশগুলির মধ্যে প্রযুক্তি আদান-প্রদান ব্যবস্থা গড়ে তোলা।
CG/BD/SB
(
প্রধানমন্ত্রীরদপ্তর
ফাদার ভ্যালেসের প্রয়াণে প্রধানমন্ত্রীর শোকজ্ঞাপন
নতুন দিল্লি, ৯ই নভেম্বর, ২০২০
প্রধানমন্ত্রী শ্রী নরেন্দ্র মোদী ফাদার ভ্যালেসের প্রয়াণে শোক ব্যক্ত করেছেন।
প্রধানমন্ত্রী বলেছেন, “ফাদার ভ্যালেস বিশেষত গুজরাটের মানুষ সহ অনেকের কাছে খুব প্রিয় ছিলেন। তিনি গণিত থেকে গুজরাটি সাহিত্য౼বিভিন্ন বিষয়ে দক্ষ ছিলেন। সমাজের সেবা করায় ছিল তাঁর প্রবল আগ্রহ। তাঁর প্রয়াণে আমি মর্মাহত। তাঁর আত্মার শান্তি কামনা করি”।
CG/CB
(
সারওরসায়নমন্ত্রক
এপ্রিল থেকে আগস্টের মধ্যে এনএফএল ১৩ শতাংশ বেশি, ১৬.১১ লক্ষ মেট্রিকটন ইউরিয়া উৎপাদন করেছে
নয়াদিল্লী, ১১ সেপ্টেম্বর, ২০২০
ন্যাশনাল ফার্টিলাইজার্স লিমিটেড  ২০২০-২০২১ অর্থবর্ষে প্রথম ৫ মাসে নির্ধারিত লক্ষ্যমাত্রার থেকে বেশি ইউরিয়া উৎপন্ন করেছে। এইসময় ১৬ লক্ষ ১১ হাজার মেট্রিকটন ইউরিয়া উৎপন্ন করা হয়েছে। গত বছর এই একই সময়ে ১৪ লক্ষ ২৬ হাজার মেট্রিকটন ইউরিয়া উৎপন্ন করা হয়েছিল। এ বছর উৎপাদনের হার ১৩ শতাংশ বেশি।
কেন্দ্রীয় রসায়ন ও সার মন্ত্রকের সার দপ্তরের অধীনস্থ রাষ্ট্রায়ত্ত্ব সংস্থা এনএফএল এপ্রিল থেকে আগস্টের এই সময়ে ২৫ লক্ষ ৮১ হাজার মেট্রিকটন সার বিক্রি করেছে। গত বছরের এই সময়ের তুলনায় যা ১৬ শতাংশ বেশি। আগের বছর এই সময় ২০ লক্ষ ৫৭ হাজার মেট্রিকটন সার বিক্রি করা হয়েছিল। বিগত কয়েক বছর ধরে এই সংস্থা ডিএপি, এমওপি, এসএসপি, যৌগ সার, বেন্টোনাইট সালফার, জৈব সার সহ কৃষি ক্ষেত্রের বিভিন্ন রাসায়নির সামগ্রী উৎপন্ন করে।
(এই সংস্থার পাঞ্জাবে নাঙ্গাল ও ভাতিন্দা, হরিয়ানার পানিপথ, মধ্যপ্রদেশের গুনা জেলার বিজয়পুরে ২টি কারখানা থেকে ইউরিয়া উৎপাদন করা হয়। এছাড়াও বিজয়পুরে জৈব সার এবং পানিপথে বেন্টোনাইট সালফার উৎপন্ন করা হয়।
CG/CB/NS
প্রধানমন্ত্রীরদপ্তর
ভারত ও মার্কিন যুক্তরাষ্ট্রের মধ্যে বিনিয়োগে উৎসাহদান সংক্রান্ত চুক্তি স্বাক্ষর
নতুন দিল্লি, ২৩শে মে, ২০২২
ভারত ও মার্কিন যুক্তরাষ্ট্র আজ জাপানের টোকিওতে বিনিয়োগে উৎসাহদান সংক্রান্ত চুক্তি  স্বাক্ষর করেছে। ভারতের পক্ষে বিদেশ সচিব শ্রী বিনয় ক্বাতত্রা ও মার্কিন যুক্তরাষ্ট্রের পক্ষে ইউ এস ইন্টারন্যাশনাল ডেভেলপমেন্ট ফিন্যান্স কর্পোরেশন  –এর মুখ্য কার্যনির্বাহী আধিকারিক মি. স্কট নাথান চুক্তিতে স্বাক্ষর করেন। এই আইআইএ ১৯৯৭ সালের ভারত ও মার্কিন যুক্তরাষ্ট্রের মধ্যে স্বাক্ষরিত ইনভেস্টমেন্ট ইনসেন্টিভ এগ্রিমেন্টের পরিবর্তে কার্যকর হবে। ১৯৯৭ সালে আইআইএ –এর পর উন্নয়ন ক্ষেত্রে বেশ কিছু গুরুত্বপূর্ণ পরিবর্তন হয়েছে। এর মধ্যে উল্লেখযোগ্য হল ওভারসিজ প্রাইভেট ইনভেস্টমেন্ট কর্পোরেশনের পরিবর্তে ডিএফসি গঠিত হয়েছে। ২০১৮ সালের বিল্ড অ্যাক্ট অনুসারে এটি কার্যকর হয়। এর ফলে বিনিয়োগের ক্ষেত্রে ডিএফসি –র নতুন নতুন সুযোগগুলি কার্যকর করতে সুবিধে হবে, যার মধ্যে উল্লেখযোগ্য ঋণ, ইক্যুইটিতে বিনিয়োগ, বিনিয়োগ সংক্রান্ত নিশ্চয়তা, বিমা ক্ষেত্রে বিনিয়োগ এবং বিভিন্ন সম্ভাব্য প্রকল্প ও তহবিল গঠনের জন্য নানান দিক বিবেচনা করা।
ডিএফসি – র জন্য এই চুক্তি আইন অনুযায়ী কার্যকর হবে। ডিএফসি বা তার পূর্বের সংস্থাগুলি ১৯৭৪ সাল থেকে সক্রিয়। এপর্যন্ত এই সব সংস্থা ৫৮০ কোটি মার্কিন ডলার বিনিয়োগ সহায়ক উদ্যোগ হিসেবে সাহায্য করার প্রস্তাব গৃহীত হয়েছে । এর মধ্যে ২৯০ কোটি মার্কিন ডলারের বিনিয়োগ সংক্রান্ত সহায়তা এখনও বাকি রয়েছে। ভারতে বিনিয়োগ সংক্রান্ত সহযোগিতার জন্য ডিএফসি –র ৪০০ কোটি মার্কিন ডলার সাহায্যের প্রস্তাব বিবেচনাধীন। এর মধ্যে কোভিড – ১৯ টিকা উৎপাদন, স্বাস্থ্য ক্ষেত্রে বিনিয়োগ, পুনর্নবিকরণযোগ্য জ্বালানী, অতিক্ষুদ্র, ক্ষুদ্র ও মাঝারি শিল্পোদ্যোগের জন্য আর্থিক সহায়তা, পরিকাঠামো ক্ষেত্র উল্লেখযোগ্য।
আইআইএ স্বাক্ষরের ফলে ডিএফডি –র পক্ষে ভারতে বিনিয়োগ সংক্রান্ত সহযোগিতা বৃদ্ধিতে সুবিধা হবে। ফলস্বরূপ ভারতে উন্নয়নে গতি আসবে।
CG/CB/SFS
(
বিদ্যুৎমন্ত্রক
কেন্দ্রীয় বিদ্যুৎ মন্ত্রী অটোমেটিক জেনারেশন কন্ট্রোল জাতির উদ্দেশে উৎসর্গ করেছেন
ভারতীয় বিদ্যুৎ ব্যবস্থায় পারদর্শিতা বাড়ানোর ক্ষেত্রে অটোমেটিক জেনারেশন কন্ট্রোল এক তাৎপর্যপূর্ণ মাইলফলক
নতুন দিল্লি, ৪ জানুয়ারি, ২০২২
কেন্দ্রীয় বিদ্যুৎ তথা পুনর্নবিকরণযোগ্য শক্তি মন্ত্রী শ্রী আর কে সিং সোমবার অটোমেটিক জেনারেশন কন্ট্রোল  জাতির উদ্দেশে উৎসর্গ করেছেন। সরকার ২০৩০ সালের মধ্যে জীবাশ্ম জ্বালানী বহির্ভূত ৫০০ গিগা ওয়াট বিদ্যুৎ উৎপাদনের উচ্চাকাঙ্খী লক্ষ্যমাত্রা স্থির করেছে, তা পূরণে এই এজিসি ব্যবস্থা অত্যন্ত তাৎপর্যপূর্ণ হয়ে উঠবে। ন্যাশনাল লোড ডেসপ্যাচ সেন্টারের মাধ্যমে পাওয়ার সিস্টেম অপারেশন কর্পোরেশন  এই এজিসি ব্যবস্থা পরিচালনার দায়িত্বে রয়েছে। এজিসি ব্যবস্থার মাধ্যমে পাওয়ার সিস্টেম অপারেশন কর্পোরেশন প্রতি চার সেকেন্ডে বিদ্যুৎ উৎপাদন কেন্দ্রগুলিকে বিদ্যুৎ সরবরাহ ও উৎপাদন ব্যবস্থায় ফ্রিকোয়েন্সি ও নির্ভরযোগ্যতা অটুট রাখতে সিগনাল বা সঙ্কেত পাঠাবে।
পাওয়ার সিস্টেম অপারেশন কর্পোরেশনের পঞ্চম প্রতিষ্ঠা দিবসে শ্রী সিং বলেন, ভারত ব্যাপক ভাবে পুনর্নবিকরণযোগ্য শক্তি উৎপাদন ও তা অবিরাম সরবরাহের লক্ষ্যে অগ্রসর হচ্ছে। তাই, বিদ্যুৎ সরবরাহ ব্যবস্থায় নির্ভরযোগ্যতা ও ফ্রিকোয়েন্সি বজায় রাখতে এজিসি গুরুত্বপূর্ণ মাধ্যম হয়ে উঠতে চলেছে।
পাওয়ার সিস্টেম অপারেশন কর্পোরেশনের এজিসি ব্যবস্থার প্রশংসা করে শ্রী সিং জানান, দেশের পাঁচটি অঞ্চলে এখনও পর্যন্ত ৫১ গিগাওয়াট পুনর্নবিকরণযোগ্য শক্তি উৎপাদিত হচ্ছে। সমগ্র ভারতীয় বিদ্যুৎ উৎপাদন ও সরবরাহ ব্যবস্থায় এই এজিসি উদ্যোগ এক তাৎপর্যপূর্ণ মাইলফলক হয়ে উঠতে চলেছে।
এজিসি-র মাধ্যমে ন্যাশনাল লোড ডেসপ্যাচ সেন্টার ৫০টির বেশি বিদ্যুৎ উৎপাদন কেন্দ্রকে প্রতি চার সেকেন্ডে ফ্রিকোয়েন্সি ও নির্ভারযোগ্যতা বজায় রাখার জন্য সঙ্কেত পাঠাবে। এর ফলে, পুনর্নবিকরণযোগ্য শক্তি উৎপাদনের বিভিন্ন ব্যবস্থায় স্বয়ংক্রিয়ভাবে ফিকোয়েন্সি কন্ট্রোল আরও বেশি কার্যকর হয়ে উঠবে।
শ্রী সিং এই উপলক্ষে ভারতীয় বিদ্যুৎ ব্যবস্থার এক মূল্যায়ণ প্রতিবেদন প্রকাশ করেন। আইআইটি মুম্বাইয়ের সহযোগিতায় পাওয়ার সিস্টেম অপারেশন কর্পোরেশন এই মূল্যায়ণ প্রতিবেদনটি তৈরি করেছে। শ্রী সিং জানান, দেশ ২০২২-এর মধ্যে ১৭৫ গিগা ওয়াট পুনর্নবিকরণযোগ্য শক্তি উৎপাদনের লক্ষ্যে অগ্রসর হচ্ছে। ইতিমধ্যেই দেশে ১৫০ গিগা ওয়াট এধরণের শক্তি উৎপাদন কেন্দ্র স্থাপিত হয়েছে, যার মধ্যে দুটি বৃহৎ জলবিদ্যুৎ প্রকল্প রয়েছে। এছাড়া আরও ৬৩ গিগা ওয়াট পুনর্নবিকরণযোগ্য শক্তি উৎপাদন প্রকল্পের কাজ বিভিন্ন পর্যায়ে রয়েছে। আগামী বছরের মধ্যে এই কাজ শেষ হবে বলে বিদ্যুৎমন্ত্রী আশাপ্রকাশ করেন।
অনুষ্ঠানে বিভাগীয় প্রতিমন্ত্রী শ্রী কৃষাণ পাল গুর্জ্জর বলেন, ভারতের প্রতিবেশী দেশগুলির মধ্যে পুনর্নবিকরণযোগ্য শক্তির কার্যকর ব্যবহারে দক্ষিণ এশিয় গ্রিড গড়ে তুলতে পাওয়ার সিস্টেম অপারেশন কর্পোরেশন গুরুত্বপূর্ণ ভূমিকা নিয়েছে। এই সংস্থাটি বিগত কয়েক বছর ধরে পারদর্শিতা, দক্ষতা, বিশ্বাসযোগ্যতা, সততা ও ন্যায়পরায়ণতার সঙ্গে ভারতীয় ইলেক্ট্রিসিটি গ্রিড সফল ভাবে পরিচালনা করে আসছে। এমনকি, এই সংস্থাটি ভারতীয় বিদ্যুৎ ব্যবস্থা সম্পর্কে তাৎক্ষণিক বিভিন্ন তথ্য প্রচারের জন্য বিদ্যুৎ প্রবাহ, মেরিট প্রভৃতি অ্যাপ চালু করেছে। এর ফলে, বিদ্যুৎ বিপনন ব্যবস্থায় স্বচ্ছতা এসেছে বলেও শ্রী গুর্জ্জর অভিমত প্রকাশ করেন।
পাওয়ার সিস্টেম অপারেশন কর্পোরেশন ২০১৭ থেকে তেসরা জানুয়ারি দিনটি প্রতিষ্ঠা বার্ষিকী হিসেবে উদযাপন করে আসছে। বিদ্যুৎ মন্ত্রকের রাষ্ট্রায়ত্ত্ব এই সংস্থাটি গ্রিড পরিচালনার দায়িত্ব পালন করে চলেছে। সারা দেশে গ্রিড পরিচালনার জন্য সংস্থার পাঁচটি আঞ্চলিক লোড ডেসপ্যাচ সেন্টার এবং জাতীয় স্তরে একটি লোড ডেসপ্যাচ সেন্টার রয়েছে।
CG/BD/AS/
(Visitor Counter : 163
রেলমন্ত্রক
ভারতীয় রেলের কোভিড কেয়ার কোচগুলি ব্যবহৃত হচ্ছে
নয়াদিল্লী, ২২ জুন, ২০২০
কোভিড-১৯এর বিরুদ্ধে যুদ্ধে ভারতীয় রেল বিভিন্ন রাজ্যে করোনায় সংক্রমিতদের চিকিৎসার জন্য কোভিড কোচে থাকার অনুমতি দিয়েছে। ২০শে জুন বারাণসী শাখার মৌ জংশনে ৪২ জন সন্দেহভাজন করোনা সংক্রমিতকে রাখা হয়েছে। ২১ তারিখ আরও ১৭ জন সেখানে থাকছেন। ইতিমধ্যে ৮ জনকে ছেড়েও দেওয়া হয়েছে।
মহামারীর এই সময়ে রাজ্য সরকারগুলিকে স্বাস্থ্য পরিষেবায় ভারতীয় রেল সাহায্য করছে। বিভিন্ন রাজ্যকে ৫২৩১টি কোভিড কেয়ার কোচ দেওয়ার উদ্যোগ নেওয়া হয়েছে। যাদের অত্যন্ত সামান্য বা সামান্য সংক্রমণ হয়েছে, এই কোচগুলিতে তাদের রাখা হচ্ছে।
এ পর্যন্ত দিল্লী, উত্তরপ্রদেশ, অন্ধ্রপ্রদেশ, তেলেঙ্গানা এবং মধ্যপ্রদেশে ৯৬০টি কোচকে কাজে লাগানো হয়েছে। এরমধ্যে দিল্লীকে ৫০৩, অন্ধ্রপ্রদেশকে ২০টি, তেলেঙ্গানাকে ৬০টি, উত্তরপ্রদেশকে ৩৭২টি এবং মধ্যপ্রদেশকে ৫টি কোভিড কেয়ার কোচ দেওয়া হয়েছে।
কেন্দ্রীয় স্বাস্থ্য ও পরিবার কল্যাণ মন্ত্রকের নির্দেশিকা অনুযায়ী রাজ্য সরকারগুলি রেলের কাছে এ ধরণের কোচ চেয়ে পাঠিয়েছে। রেল সেই অনুযায়ী কোচের ব্যবস্থা করেছে। রাজ্য সরকারগুলি ওই কোচে থাকা সংক্রমিত ব্যক্তিদের চিকিৎসার জন্য ডাক্তার ও প্যারামেডিক্যাল কর্মীর ব্যবস্থা করেছে। যেসব জায়গায় এই কোচগুলি রয়েছে, সেখানে রেলের ২ জন লিয়াজোঁ অফিসার রাজ্য সরকারের আধিকারিকদের সাহায্য করছেন। যেখানে রাজ্য সরকারের পক্ষে সংক্রমিতদের থাকার জায়গার ব্যবস্থা করতে সমস্যা হচ্ছে সেখানেই এই কোচগুলি দেওয়ার পরিকল্পনা নেওয়া হয়েছে। কেন্দ্রীয় স্বাস্থ্য ও পরিবার কল্যাণ মন্ত্রক এবং নীতি আয়োগের যৌথ উদ্যোগে এই ব্যবস্থা করা হয়েছে।
(CG/CB/NS
প্রধানমন্ত্রীরদপ্তর
পুনর্জাগরনের জন্য শিক্ষাক্ষেত্রে নেতৃত্বদান সংক্রান্ত সম্মেলনে ভাষন দিলেন প্রধানমন্ত্রী
নয়াদিল্লি, ২৯ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী নতুন দিল্লীতে শনিবার  পুনর্জাগরনের জন্য শিক্ষাক্ষেত্রে নেতৃত্বদান সংক্রান্ত সম্মেলনে ভাষন দেন।
তিনি বলেন, যখন একজন ব্যক্তি পুনর্জাগরন বা পুনরুজ্জীবনের বিষয়ে চিন্তাভাবনা করেন, তখন প্রথমই স্বামী বিবেকানন্দের ছবি মনে ভেসে ওঠে। স্বামী বিবেকানন্দই ভারতীয় দর্শনের শক্তি বিশ্বের সামনে তুলে ধরেছিলেন বলেও তিনি উল্লেখ করেন।
শিক্ষার গুরুত্বপূর্ণ উপাদান হিসেবে স্বামী বিবেকানন্দ আন্মবিশ্বাস, চরিত্র গঠন এবং মানবিক মূল্যবোধের প্রতি যে গুরুত্ব দিয়েছিলেন, প্রধানমন্ত্রী সে কথা স্মরণ করেন। তিনি আরও বলেন, বর্তমানে শিক্ষার অন্যতম একটি গুরুত্বপূর্ণ উপাদান হল উদ্ভাবন।
প্রাচীন গ্রন্হ বেদের কথা স্মরণ করে প্রধানমন্ত্রী বলেন, “আমাদের সমাজ, আমাদের দেশ এমনকি, আমাদের জীবনের কথা আমরা জ্ঞান ছাড়া কল্পনাও করতে পারি না” তক্ষশীলা, নালন্দা ও বিক্রমশীলার মতো প্রাচীন বিশ্ববিদ্যালয়গুলিও জ্ঞানের পাশাপাশি উদ্ভাবনের ওপর অগ্রাধিকার দিয়েছিল বলে তিনি অভিমত প্রকাশ করেন। শিক্ষা প্রসঙ্গে প্রধানমন্ত্রী বাবাসাহেব ভীমরাও আম্বেদকর, দীনদয়াল উপাধ্যায় এবং ডঃ রাম মনোহর লোহিয়ার কথাও স্মরণ করেন।
শ্রী মোদী বলেন, বর্তমানে কোনও দেশ বা কোনও ব্যক্তি পরস্পরের থেকে বিচ্ছিন্ন হয়ে বাঁচতে পারেন না। ‘বিশ্ব-নাগরিক’ বা ‘ভূবনগ্রাম’ হিসেবে চিন্তা-ভাবনা করার গুরুত্বের ওপর তিনি জোর দেন। “আমরা আজ যে সমস্ত সমস্যার সম্মুখীন, তার সমাধান খুঁজে বের করতে বিশ্ববিদ্যালয় ও কলেজগুলিকে একযোগে কাজ করার ব্যাপারে” তিনি পরামর্শ দেন। উদ্ভাবন ও নতুন আবিস্কারের জন্য শিক্ষা প্রতিষ্ঠানগুলির মধ্যে যোগসূত্র গড়ে তুলতে হবে বলেও তিনি অভিমত প্রকাশ করেন। উদ্ভাবনের ব্যাপারে শিশুদের উৎসাহ দিতে ‘অটল টিঙ্কারিং ল্যাব’ স্হাপনের কথাও তিনি উল্লেখ করেন। শিক্ষা পরিকাঠামো উন্নয়নের জন্য তিনি ‘রাইজ’ -এর প্রসঙ্গে অবতারনা করেন। তিনি উচ্চশিক্ষা ক্ষেত্রে গৃহিত পদক্ষেপগুলির কথাও উল্লেখ করেন।
প্রধানমন্ত্রী সমাজের স্বার্থে ভালো মানের শিক্ষক-শিক্ষিকার প্রয়োজনীয়তার ওপর জোর দেন। ডিজিটাল স্বাক্ষরতার প্রসারে বিদ্বান ও ছাত্রছাত্রীদের গুরুত্ব পূর্ণ দায়িত্ব পালনের কথা উল্লেখ করে প্রধানমন্ত্রী বলেন, সহজে জীবনযাপনের মানোন্নয়নে সরকারি কর্মসূচিগুলি সম্পর্কে সচেতনতা প্রসারেও তারা বড় ভূমিকা নিতে পারেন।
প্রধানমন্ত্রী বলেন, যুব সম্প্রদায় ‘ব্র্যান্ড ইন্ডিয়া’কে এক নতুন বিশ্ব পরিচিতি দিয়েছে। তরুণ প্রতিভাবানদের স্বার্থে স্টার্ট আপ, স্যান্ড আপ এবং দক্ষ ভারত কর্মসূচির কথাও তিনি উল্লেখ করেন।
CG/BD/NS/…
(Visitor Counter : 124
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৪ কোটি ৩২ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৮ কোটি ১৪ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৭ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৪ কোটি ৩২ লক্ষ ৬২ হাজার ৯৫৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৮ কোটি ১৪ লক্ষ ২৮ হাজার ৩১৬টি টিকার ডোজ হাতে রয়েছে।
CG/CB/SB
(Visitor Counter : 86
বিজ্ঞানওপ্রযুক্তিমন্ত্রক
কোভিড – ১৯ এর বিরুদ্ধে যুদ্ধে ভারতের উদ্যোগ, সাধারণভাবে রোগ – প্রতিরোধ ক্ষমতা বৃদ্ধি
নতুন দিল্লি, ২৩ এপ্রিল, ২০২০
কোভিড – ১৯ সহ অন্যান্য ভাইরাসের কারণে সংক্রমিত অসুখের ক্ষেত্রে শরীরের অভ্যন্তরীণ রোগ–প্রতিরোধ ব্যবস্থা সুস্থ হওয়ার জন্য গুরুত্বপূর্ণ ভূমিকা পালন করে। ম্যাক্রোফেজ, এনকেসেল-এর মতন মানুষের রোগ – প্রতিরোধ ক্ষমতাগুলি এক্ষেত্রে গুরুত্বপূর্ণ ভূমিকা পালন করে। সারা বিশ্ব, কোভিড – ১৯ মহামারীর মোকাবিলায় টিকা এবং ওষুধ তৈরির গবেষণায় ব্যস্ত। ভারতের বিজ্ঞান ও প্রযুক্তি গবেষণা পরিষদ  – এর ফ্লাগশিপ কর্মসূচী নিউ মিলেনিয়াম ইন্ডিয়ান টেকনোলজি লিডারশিপ ইনিশিয়েটিভ  এর উদ্যোগে শরীরে রোগ – প্রতিরোধ ক্ষমতা বৃদ্ধির জন্য একটি ওষুধকে আরো উন্নত করার উদ্যোগ নিয়েছে। এই ওষুধটির ব্রান্ড নাম দেওয়া হয়েছে Sepsivac®।
কোভিড – ১৯ এ সংক্রমিত রোগীদের সংস্পর্শে যারা এসেছেন, এবং যে সমস্ত স্বাস্থ্যকর্মী কোভিড – ১৯ এ আক্রান্ত রোগীদের চিকিৎসা করেছেন, তাঁরা যেন কোনোভাবে সংক্রমিত না হন, সেই উদ্দেশে তাদের Sepsivac® দেওয়া হবে। যে সমস্ত কোভিড – ১৯ সংক্রমিত রোগীর অবস্থা আশঙ্কাজনক নয়, তাদেরকেও এই ওষুধটি দেওয়া হবে। যার ফলে এদের অবস্থার অবনতি থেকে আটকানো যাবে।
ড্রাগস কন্ট্রোলার জেনারেল অফ ইন্ডিয়া  এই ওষুধগুলির পরীক্ষামূলক ব্যবহারের অনুমতি দিয়েছে। যার ফলে দু’ধরণের ক্ষেত্রেই এই ওষুধ প্রয়োগ করা হবে।
Sepsivac® মধ্যে মাইক্রোব্যাক্টেরিয়াম ডব্লু  রয়েছে। রোগীদের ওপর প্রাথমিকভাবে প্রয়োগ করে দেখা গেছে, এটি নিরাপদ এবং এর কোনো পার্শ্বপ্রতিক্রিয়া নেই। এই ওষুধটি আমেদাবাদের ক্যাডিলা ফার্মাসিউটিক্যালস তৈরি করছে।
CG/CB/SFS
(Visitor Counter : 171
প্রধানমন্ত্রীরদপ্তর
রাষ্ট্রসঙ্ঘের সাধারণ সভার ৭৭তম অধিবেশনের প্রেসিডেন্ট মাননীয় শ্রী সাবা কোরোসি দেখা করেছেন প্রধানমন্ত্রীর সঙ্গে
শ্রী সাবা কোরোসি জলসম্পদ ব্যবস্থাপনা এবং সংরক্ষণ সহ সাধারণ মানুষের জন্য রূপান্তরকারী উদ্যোগে ভারতের প্রশংসা করেছেন
শ্রী সাবা কোরোসি আন্তর্জাতিক প্রতিষ্ঠানগুলির সংস্কারের প্রয়াসে ভারতের সামনে থাকার গুরুত্ব নিয়ে বলেছেন
প্রধানমন্ত্রী আন্তর্জাতিক সমস্যার সমাধান খুঁজতে পিজিএ বিজ্ঞান ও প্রযুক্তির নির্ভরতার প্রশংসা করেছেন
প্রধানমন্ত্রী রাষ্ট্রসঙ্ঘের নিরাপত্তা পরিষদ সহ বহুমুখী ব্যবস্থাগুলির সংস্কারের গুরুত্বের ওপর জোর দিয়েছেন যাতে সাম্প্রতিক ভূ-রাজনৈতিক বাস্তব প্রকৃতই প্রতিফলিত হয়
নয়াদিল্লি, ৩০ জানুয়ারি, ২০২৩
রাষ্ট্রসঙ্ঘের সাধারণ সভার ৭৭তম অধিবেশনের প্রেসিডেন্ট মাননীয় শ্রী সাবা কোরোসি দেখা করেছেন প্রধানমন্ত্রী শ্রী নরেন্দ্র মোদীর সঙ্গে।
বৈঠকে শ্রী সাবা কোরোসি জলসম্পদ ব্যবস্থাপনা এবং সংরক্ষণ সহ সাধারণ মানুষের জন্য রূপান্তরকারী উদ্যোগে ভারতের প্রশংসা করেছেন। বিভিন্ন আন্তর্জাতিক সংস্থার সংস্কারে ভারতের প্রয়াসকে স্বীকৃতি জানিয়ে শ্রী সাবা কোরোসি আন্তর্জাতিক প্রতিষ্ঠানের সংস্কারের প্রয়াসে ভারতের সামনে থাকার গুরুত্ব তুলে ধরেছেন।
প্রধানমন্ত্রী সাবা কোরোসিকে সভাপতি হওয়ার পর প্রথম দ্বিপাক্ষিক সফরে ভারতকে বেছে নেওয়ার জন্য ধন্যবাদ জানিয়েছেন। তিনি আন্তর্জাতিক সমস্যা সমাধানে সাবা কোরোসির বিজ্ঞান ও প্রযুক্তি ওপর নির্ভরতার প্রশংসা করেছেন। তিনি সাবা কোরোসিকে আশ্বস্ত করে জানিয়েছেন যে রাষ্ট্রসঙ্ঘের ২০২৩-এর জল সম্মেলন সহ ৭৭তম ইউএনজিএ বৈঠকে তাঁর সভাপতি হিসেবে উদ্যোগকে ভারত সম্পূর্ণ সমর্থন জানাবে।
প্রধানমন্ত্রী রাষ্ট্রসঙ্ঘের নিরাপত্তা পরিষদ সহ বহুমুখী ব্যবস্থাগুলির সংস্কারের গুরুত্বের ওপর জোর দিয়েছেন যাতে সাম্প্রতিক ভূ-রাজনৈতিক বাস্তব প্রকৃতই প্রতিফলিত হয়।
PG/AP/DM
(
স্বরাষ্ট্র মন্ত্রক
২০২১ – এর পদ্ম পুরস্কারের জন্য মনোনয়ন জমা দেওয়া যাবে আগামী ১৫ই সেপ্টেম্বর পর্যন্ত
নয়াদিল্লি, ১৪ সেপ্টেম্বর, ২০২০
২০২১ – এর পদ্ম পুরস্কারের জন্য অনলাইনে মনোনয়ন/সুপারিশ জমা দেওয়ার শেষ তারিখ আগামী ১৫ই সেপ্টেম্বর। প্রতি বছর প্রজাতন্ত্র দিবস উদযাপনের সময় পদ্ম পুরস্কার-প্রাপকদের নাম ঘোষণা করা হয়। পদ্ম পুরস্কারের জন্য কেবল অনলাইনে মনোনয়ন/সুপারিশ জমা দেওয়া যাবে। এজন্য পদ্ম পুরস্কার নামে একটি পোর্টাল চালু করা হয়েছে। পোর্টালের ঠিকানা হ’ল - https://padmaawards.gov.in.
দেশের সর্বোচ্চ অসামরিক সম্মান পদ্ম পুরস্কারের মধ্যে রয়েছে – পদ্মবিভূষণ, পদ্মভূষণ ও পদ্মশ্রী। ১৯৫৪ সালে এই পুরস্কার প্রবর্তন করা হয় এবং প্রতি বছর প্রজাতন্ত্র দিবস উদযাপনের সময় পুরস্কার-প্রাপকদের নাম ঘোষণা করা হয়। সমাজ জীবনের বিভিন্ন ক্ষেত্রে, যেমন – শিল্পকলা, সাহিত্য, শিক্ষা, ক্রীড়া, সমাজ সেবা, বিজ্ঞান ও ইঞ্জিনিয়ারিং, অসামরিক সেবা, বাণিজ্য ও শিল্প সহ একাধিক ক্ষেত্রে স্বতন্ত্র সেবার স্বীকৃতি ও সাফল্যের অধিকারী হওয়ার জন্য এই পুরস্কার দেওয়া হয়ে থাকে। জাতি, পেশা, সামাজিক অবস্থান বা লিঙ্গ-নির্বিশেষে যোগ্য প্রত্যেকেই এই পুরস্কারের জন্য বিবেচিত হতে পারেন। রাষ্ট্রায়ত্ত সংস্থায় কর্মরত সহ সমস্ত সরকারি কর্মচারী কেবল চিকিৎসক ও বিজ্ঞানীরা বাদ দিয়ে প্রত্যেকেই এই পুরস্কারের জন্য বিবেচিত হতে পারেন।
পদ্ম পুরস্কারকে ‘জনগণের পদ্ম’ সম্মানে রূপান্তরিত করতে অঙ্গীকারবদ্ধ। এই প্রেক্ষিতে সমস্ত ব্যক্তি-বিশেষকে পদ্ম পুরস্কারের জন্য নিজের বা অন্য কোনও ব্যক্তির নাম মনোনয়ন/সুপারিশ করার জন্য অনুরোধ করা হচ্ছে।
পদ্ম পুরস্কারের জন্য প্রেরিত মনোনয়ন/সুপারিশগুলি নির্দিষ্ট নিয়ম অনুযায়ী পাঠাতে হবে। কি পদ্ধতিতে মনোনয়ন/সুপারিশ পাঠাতে হবে, তার বিবরণ পদ্ম পোর্টালে দেওয়া হয়েছে। এছাড়াও, মনোনয়ন বা সুপারিশ পাঠানোর সঙ্গে সঙ্গে ৮০০ শব্দের মধ্যে একটি বিবরণী লিখে পাঠাতে হবে, যাতে যে ব্যক্তি-বিশেষের জন্য পুরস্কার সুপারিশ করা হচ্ছে, তার অনন্য অবদান ও স্বতন্ত্র সেবার কথা সুস্পষ্টভাবে উল্লেখ করতে হবে।
কেন্দ্রীয় স্বরাষ্ট্র মন্ত্রক সমস্ত কেন্দ্রীয় মন্ত্রক/দপ্তর, রাজ্য/কেন্দ্রশাসিত প্রশাসন, ভারতরত্ন, পদ্মবিভূষণ পুরস্কার বিজেতা এবং উৎকর্ষ প্রতিষ্ঠানগুলিকে যোগ্য ব্যক্তিদের নাম সুপারিশ করার জন্য অনুরোধ করা হয়েছে। সমাজের প্রতি যাঁরা নিঃস্বার্থ সেবা করে চলেছেন, এরকম ব্যক্তি-বিশেষ, বিশেষ করে মহিলা, সমাজের দুর্বলতর শ্রেণীর মানুষ, তপশিলি জাতি ও উপজাতি তথা দিব্যাঙ্গজনদের নাম সুপারিশ করার জন্য বলা হয়েছে।
স্বরাষ্ট্র মন্ত্রকের ওয়েবসাইটে www.mha.gov.in পুরস্কার ও পদক শীর্ষক শিরোনাম বিভাগে পদ্ম পুরস্কার সম্পর্কিত বিস্তারিত বিবরণ দেওয়া রয়েছে। এই ওয়েবসাইটে পদ্ম পুরস্কারের নিয়ম-নীতি সম্পর্কিত বিবরণ নিম্নলিখিত লিঙ্কে ক্লিক করে জানা যেতে পারে। এই লিঙ্কটি হ’ল - https://padmaawards.gov.in/AboutAwards.aspx.
(CG/BD/SB
প্রধানমন্ত্রীরদপ্তর
শ্রী জগদীশ ঠক্করের প্রয়াণে প্রধানমন্ত্রীর শোক প্রকাশ
নয়াদিল্লি, ১০ ডিসেম্বর, ২০১৮
প্রধানমন্ত্রীর কার্যালয়ের জনসংযোগ আধিকারিক শ্রী জগদীশ ঠক্করের প্রয়াণে শোক প্রকাশ করেছেন প্রধানমন্ত্রী শ্রী নরেন্দ্র মোদী।
এক বার্তায় প্রধানমন্ত্রী বলেছেন, “প্রধানমন্ত্রী কার্যালয়ের জনসংযোগ আধিকারিক শ্রী জগদীশ ঠক্করের প্রয়াণে আমি অত্যন্ত দুঃখিত। প্রবীণ সাংবাদিক জগদীশভাইয়ের সঙ্গে গুজরাট ও দিল্লিতে আমি বেশ কয়েক বছর কাজ করার সুযোগ পেয়েছি। তাঁর সরলতা এবং উষ্ণ আতিথেয়তার জন্য শ্রী ঠক্কর বহুল পরিচিত ছিলেন।
বহু বছর ধরে অসংখ্য সাংবাদিক নিয়মিতভাবে তাঁর সঙ্গে যোগাযোগ রাখতেন। তিনি গুজরাটের একাধিক মুখ্যমন্ত্রীর সঙ্গেও কাজ করেছেন। আমরা এমন একজন অসাধারণ ব্যক্তিকে হারালাম যিনি তাঁর কাজকে অসম্ভব ভালোবাসতেন এবং নিষ্ঠার সঙ্গে সমস্ত কাজকর্ম করতেন। তাঁর পরিবার এবং শুভানুধ্যায়ীদের সমবেদনা জানাই।”
SSS/BD/DM
(Visitor Counter : 73
বিজ্ঞানওপ্রযুক্তিমন্ত্রক
বেঙ্গালুরুর আআইএসসি-র বাঙালী বিজ্ঞানী এবং তাঁর দুই সহকর্মী ২০২১-এর ইএমবিও গ্লোবাল ইনভেসটিগেটর নির্বাচিত হলেন
কলকাতা, ১৬ ডিসেম্বর, ২০২১
শ্রী শ্রীমন্ত গায়েন বেঙ্গালুরুর ইন্ডিয়ান ইন্সটিটিউট অফ সায়েন্সের মলিকিউলার রিপ্রোডাকশন ডেভেলপমেন্ট অ্যান্ড জেনেটিক্স বিভাগে কর্মরত। তাঁর গবেষণা গোষ্ঠীর লক্ষ্য ইঁদুর এবং মানুষের গড়ে ওঠার সময়ে জিনের এপিজেনেটিক রেগুলেশনের কাজকর্ম সম্পর্কে ওয়াকিবহাল হওয়া এক্স ক্রোমোজোম ইনঅ্যাক্টিভেশন লেন্সের মাধ্যমে, জেনোমিক ইমপ্রিন্টিং এবং র্যানডম মনোঅ্যালেলিক অটোসোমাল জিনের প্রকাশের মাধ্যমে। তাঁর ল্যাবের সামগ্রিক লক্ষ্য হল, ক) ক্যান্সার স্টেম সেল বায়োলজির প্রথম দিকের রূপান্তর সম্পর্কে জ্ঞান বৃদ্ধি যাতে ক্যান্সার প্যাথোজেনেসিসকে ভালভাবে বোঝা যায় এবং তার সুচিকিৎসার ব্যবস্থা করা যায়, খ) এমন একটি ব্যবস্থা গড়ে তোলা যাতে ইনভিট্রো ফার্টিলাইজেশন -এর মাধ্যমে জন্ম হওয়া শিশুদের লিঙ্গ নির্ধারণে বৈষম্য রোখা যায় এবং আইভিএফ-এর সাফল্যের হার বাড়ানো যায় এবং গ) মানব আইপিএসসি-র মান বাড়ানো যায়।
অপর বিজ্ঞানী শ্রী রামরায় ভাটের গবেষণার বিষয় হল, স্তন এবং জরায়ুর ক্যান্সার মেটাস্টেসিসে পরিণত হওয়ার পদ্ধতি নির্ধারণ করা। তিনি তাঁর গবেষণায় বিশেষ নজর দিয়েছেন, কিভাবে পরিযায়ী ক্যান্সার সেল নিজেকে বহু কোষের সমাহারে পরিণত হয় যাতে প্রতিকূল শারীরিক পরিস্থিতির মধ্যে বেঁচে থাকা যায় এবং স্বাভাবিক প্রতিরোধ ক্ষমতা ভেদ করা যায়।
এই দুজন বিজ্ঞানীর সঙ্গেই আইআইএসসি-র বায়ো কেমিস্ট্রি বিভাগের তৃতীয় বিজ্ঞানী, শ্রী সন্দীপ ঈশ্বরাপ্পা ২০২১-এর ইএমবিও গ্লোবাল ইনভেসটিগেটর নির্বাচিত হয়েছেন। তাঁর গবেষণার বিষয়- জেনেটিক কোডের ধাঁধা সমাধান করে এমআরএনএ থেকে প্রোটিন তৈরির প্রক্রিয়া ব্যাখ্যা করা।
ইএমবিও এমন একটি সংস্থা যার সদস্য সংখ্যা ১৮০০র-ও বেশি শীর্ষস্থানীয় গবেষক। এই সংস্থার লক্ষ্য- ইউরোপ এবং অন্যত্র জীবন বিজ্ঞান ক্ষেত্রে উৎকর্ষতার প্রসার ঘটানো। সংস্থার প্রধান লক্ষ্য - প্রতিভাশালী গবেষকদের সর্বক্ষেত্রে সহায়তা করা, বৈজ্ঞানিক তথ্য আদান-প্রদানে উৎসাহ যোগানো এবং এমন একটি গবেষণার পরিবেশ তৈরি করায় সাহায্য করা যেখানে বিজ্ঞানীরা তাঁদের সেরা অবদান রাখতে পারেন।
SSS/AP/NS
(Visitor Counter : 131